Til lögreglunnar á Akranesi var tilkynnt um þjófnað á barnareiðhjóli í vikunni sem leið . Fannst það við heimahús þess sem grunaður var um þjófnaðinn . Var hjólið nokkuð skemmt og hafði verið gerð tilraun til að má raðnúmerið af því en það var þó enn greinanlegt . Sá hinn sami hafði sama dag verið staðinn að þjófnaði úr verslun Húsasmiðjunnar þar sem hann stal lakkbrúsa , sem hann hefur líklega ætlað að mála hjólið með . Þá voru tveir menn handteknir grunaðir um ölvun við akstur í vikunni . Báðir voru færðir á lögreglustöð til blóðtöku , tekin af þeim skýrsla og þeim síðan sleppt .